RIA Novostis lokaler i Moskva.
**RIA Novosti** er et statlig eid russisk nyhetsbyrå som publiserer nyheter og analyser på de viktigste europeiske språkene, samt persisk, japansk, kinesisk og arabisk. Korrespondentnettverket deres dekker hele Samveldet av uavhengige stater, samt over 40 land utenfor samveldet.

Nyhetsbyråets historie strekker seg tilbake til 24. juni 1941, da Det sovjetiske informasjonsbyrået (*Sovinformburo*) ble etablert. Hovedoppgaven til byrået var i begynnelsen å dekke internasjonale, militære hendelser og innenrikssaker i tidsskrifter og på radio.
I 1961 ble Sovinformburo omgjort til Novosti.

RIA Novosti holder til i samme bygg og har samme generaldirektør som nyhetsbyrået Sputnik, som under Russlands invasjon av Ukraina 2022 ble sperret ute fra EU på grunn av propagandavirksomhet.  

Påstander fra om den vestlige verden eller Ukraina presenteres av RIA Novosti noen ganger uten underbyggende bevismateriale, som påstanden om at det i København skal finnes bordeller for dyresex,  at Ukraina bygger en plutoniumbombe  eller at Osama bin Laden hadde vært amerikansk statsborger 

Artikler fra RIA Novosti er ofte blitt omtalt på nettstedene RussiaLies.com  og StopFake.org 

26. februar 2022 presenterte RIA Novosti en artikkel med tittelen «Russlands offensiv og den nye verden» ("Наступление России и нового мира") hvor det ble hevdet at Russland hadde vunnet krigen mot Ukraina og at Ukraina hadde blitt returnert til Russland.  Skribenten Petr Apokov fordømte «anglosakserne som styrer den vestlige verden» fordi de «stjeler russisk land». Han beskrev oppløsningen av Sovjetunionen i 1991 som en «fryktelig katastrofe», og hevdet at Russlands president Vladimir Putin sin invasjon løste «det ukrainske spørsmålet» ved å etablere en «ny verdensorden» med «Russland, Hviterussland og Ukraina som opptrer som en enhet» mot resten av Europa.  Artikkelen ble kort tid etter fjernet fra nettstedet til RIA Novosti, men i mellomtiden hadde artikkelen blitt arkivert av WaybackMachine, videreformidlet av nyhetsbyrået Sputinik og oversatt av den pakistanske avisen *The Frontier Post* til engelsk under tittelen «The new world order»

Referanser
----------

1. ↑   www.eurotopics.net[Hentet fra Wikidata]
2. 1 2  The Russian News & Information Agency RIA Novosti
3. ↑  (no) RIA Novosti i Store norske leksikon
4. ↑   «From objective reporting to myths and propaganda: The story of RIA Novosti», Euromaidanpress, 13 februar 2018
5. ↑   «EU til kamp mot Kremls løgner'», NRK, 2. mars 2022
6. ↑   «From objective reporting to myths and propaganda», EU vs DisInfo, 12 februar 2018
7. ↑   «Russia, without evidence, says Ukraine making nuclear "dirty bomb"», Reuters, 6. mars 2022
8. ↑   «Nine Lies from Russia About 9/11», Polygraph, 10. september 2021
9. ↑   «Russia's top 60 lies about Ukraine», RussiaLies.com
10. ↑   «Tag: РИА Новости», StopFake
11. 1 2 3  Coleman, Alistair (28. februar 2022). «Ukraine crisis: Russian news agency deletes victory editorial». *BBC News*. Besøkt 7. mars 2022.
12. ↑  Akopov, Petr (26. februar 2022). «Наступление России и нового мира». *RIA Novosti*. Arkivert fra originalen 26. februar 2022. Besøkt 7. mars 2022.
13. ↑  Fink, Andrew (1. mars 2022). «Russia's Propaganda Flop». *The Dispatch*. Besøkt 7. mars 2022.
14. 1 2  Bradley, Jane (28. februar 2022). «Ukraine-Russia conflict: Russian state news agency appears to accidentally publish article claiming war victory». *The Scotsman* **(engelsk)**. Besøkt 7. mars 2022.
15. ↑  Lozano, Sergio (1. mars 2022). «Una agencia de noticias rusa publica por error el editorial de la victoria sobre Ucrania». *La Vanguardia* **(spansk)**. Besøkt 7. mars 2022.
16. ↑  Akopov, Petr (2. februar 2022). «The new world order». *The Frontier Post*. Arkivert fra originalen 5. mars 2022. Besøkt 7. mars 2022.

Eksterne lenker
---------------

* (ru) Offisielt nettsted Rediger på Wikidata

* (en) RIA Novosti – kategori av bilder, video eller lyd på Commons Rediger på Wikidata

Portal: Russland

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** GND **·** LCCN **·** ISNI **·** NKC
 |